ดำ แดนสุพรรณ - วิกิพีเดีย

# ดำ แดนสุพรรณ

### จากวิกิพีเดีย สารานุกรมเสรี

สารานุกรมประเทศไทย
...

ดำ แดนสุพรรณ เป็นอดีตนักร้องลูกทุ่งชื่อดังที่มีเสียงเป็นเอกลักษณ์ออกเหน่อๆ ร้องแบบเต็มเสียงตามแบบฉบับลูกทุ่งแท้ๆ เขามีเพลงดังหลายเพลง รวมทั้งเพลงสุดฮิตอย่าง " รักกับพี่ดีแน่" และอื่นๆ ปัจจุบันเสียชีวิตไปแล้ว

## [แก้] ประวัติ

ดำ แดนสุพรรณ มีชื่อจริงว่า ทัน ใจบุญ เกิด พ.ศ. 2492 ที่อ.อู่ทอง จ.สุพรรณบุรี มีพี่น้อง 5 คน เป็นคนที่ 3 มีลักษณะเด่นตรงที่มีผิวคล้ำ กรามใหญ่ ไม่หล่อเหลา เขาจบการศึกษาชั้น ป.4 ที่โรงเรียนวัดยางสว่างอารมณ์ หลังจากจบก็ออกทำงานรับจ้างทั่วไป พร้อมทั้งร้องเพลงเชียร์รำวง จากนั้นเข้ากรุงเทพฯ พบกับพรชัย สร้อยเพชร ที่เป็นเพื่อนกันพามาอยู่กับวงดนตรีสมัย อ่อนวงษ์ ได้ร้องบันทึกเสียงเพลงแรก "ถึงพี่จะดำ" แต่งโดย "กานท์ การุณวงษ์" เมื่อปี 2511 และมีเพลงตามมาอีกหลายเพลง เช่น "รักกับพี่ดีแน่", "คนสมัยนี้", "อยู่ดีกว่าตาย" และ " รูปไม่หล่อพ่อไม่รวย" จากการแต่งของสุรินทร์ ภาคศิริ

หลังออกจากสมัย อ่อนวงษ์ ก็มาอยู่กับศรีนวล สมบัติเจริญ ได้เพลงจากการแต่งของชาตรี ศรีชล ในเพลง "เมารัก" พอออกจากศรีนวลก็มาตั้งวงเอง เข้าประกวดวงดนตรีน้องใหม่ทางช่อง 3 ในยุคที่เพิ่งตั้งสถานีใหม่ หลังจากยุบวงก็กลับไปอยู่บ้าน แต่ยังรับงานร้องเพลงทั่วไป

## [แก้] ผลงานเพลงดัง

- รักกับพี่ดีแน่
- เมารัก
- อยู่ดีกว่าตาย
- รูปไม่หล่อพ่อไม่รวย
- บ่นแก้กลุ้ม
- คนสมัยนี้
- รูปหล่ออย่างเรา
- เอาความซวยไปทิ้งบางแสน
- ผ้าขี้ริ้วหุ้มทอง

## [แก้] ลาลับ

26 มิ.ย. 2528 เวลา 3 ทุ่ม ระหว่างที่เดินทางไปร้องเพลงที่จ.ชัยภูมิ รถเกิดอุบัติเหตุแหกโค้งพลิกคว่ำเสียชีวิตคาที่ หลังจากฌาปนกิจศพที่วัดยางสุทธาวาส ขนส่งสายใต้ แล้ว ญาตินำกระดูกไปทำบุญต่อที่บ้านเกิดสุพรรณบุรี

ดึงข้อมูลจาก "http://th.wikipedia.org../../../%E0%B8%94/%E0%B8%B3/_/%E0%B8%94%E0%B8%B3_%E0%B9%81%E0%B8%94%E0%B8%99%E0%B8%AA%E0%B8%B8%E0%B8%9E%E0%B8%A3%E0%B8%A3%E0%B8%93.html".

หมวดหมู่: บุคคลที่เกิดในปี พ.ศ. 2492 | บุคคลที่เสียชีวิตในปี พ.ศ. 2528 | ชาวสุพรรณบุรี | นักร้องไทย | นักร้องลูกทุ่งไทย

##### Views

- บทความ
- อภิปราย
- รุ่นปัจจุบัน

##### ค้นหา